আলিঙ্গন কাণ্ডে অভ্যন্তরীণ তদন্ত শুরু করল মেট্রো কর্তৃপক্ষ। দমদম স্টেশনে যুগলের হেনস্থার কথা মানলেও, মেট্রো কর্তৃপক্ষের দাবি, সিসিটিভিতে ঘটনার ছবি স্পষ্ট নয়। তাই নির্দিষ্ট ব্যবস্থা নেওয়া যায়নি। পুলিসকে ঘটনার তদন্তের অনুরোধ করেছে মেট্রো। নিরাপত্তা নিয়েও বাড়ছে কড়াকড়ি।
 নিজস্ব প্রতিবেদন : আলিঙ্গন কাণ্ডে অভ্যন্তরীণ তদন্ত শুরু করল মেট্রো কর্তৃপক্ষ। দমদম স্টেশনে যুগলের হেনস্থার কথা মানলেও, মেট্রো কর্তৃপক্ষের দাবি, সিসিটিভিতে ঘটনার ছবি স্পষ্ট নয়। তাই নির্দিষ্ট ব্যবস্থা নেওয়া যায়নি। পুলিসকে ঘটনার তদন্তের অনুরোধ করেছে মেট্রো। নিরাপত্তা নিয়েও বাড়ছে কড়াকড়ি। সিঁথি থানাকে ঘটনার তদন্তের অনুরোধ জানিয়েছে মেট্রো। ভবিষ্যতে এধরণের ঘটনা এড়াতে বেশ কয়েকটি ব্যবস্থার কথাও ঘোষণা করা হয়। প্ল্যাটফর্মে নজরদারি ব্যবস্থা আরও শক্তিশালী করতে শীঘ্রই সিসিটিভি-র সংখ্যা বাড়ানো হবে। কোচের মধ্যে সিসিটিভি সংখ্যা বাড়ানো হবে। একজন মহিলা কর্মী সহ আরপিএফ স্কোয়াডকে সন্ধের পর থেকে আরও সতর্ক থাকার নির্দেশ দেওয়া হয়েছে। ঘটনার তীব্র নিন্দা করার পাশাপাশি যাত্রীদের প্রতিও সংযত থাকার আবেদন জানায় মেট্রো কর্তৃপক্ষ। উল্লেখ্য, মেট্রোয় আলিঙ্গনের জেরে যুগলকে হেনস্থার ঘটনায় নিন্দার ঝড় উঠেছে সব মহলে। এই ঘটনায় দ্বিবিভক্ত সোশ্যাল মিডিয়াও।